महाराष्ट्र के रत्नागिरि में पहाड़ों से चट्टानें गिरीं, बाजार डूबा; NDRF की 12 टीमें तैनात
Monsoon Rainfall Tracker State Wise Update; Heavy rain alert in Madhya Pradesh, Gujarat, Rajasthan, Maharashtra, Goa and Chhattisgarh SBI की रिसर्च रिपोर्ट इकोरैप के अनुसार, बिपरजॉय और मानसूनी बाढ़ की वजह से देश को 10,000-15,000 करोड़ रुपए का आर्थिक नुकसान हुआ।
जम्मू-कश्मीर के कठुआ जिले में बुधवार को बाढ़ और लैंडस्लाइड के कारण आठ लोगों की मौत हो गई।
महाराष्ट्र के रत्नागिरि में चिपलून के कुंभार्ली घाट में चट्टान खिसक गई। कुछ मार्केट में पानी भर गया। वहीं, सतारा में पहाड़ टूटकर गिर गया।
मौसम विभाग ने पालघर और रायगढ़ में रेड अलर्ट जारी किया। वहीं ठाणे, मुंबई और रत्नागिरी में ऑरेंज अलर्ट जारी किया।
देश में मानसून को 50 दिन पूरे हो चुके हैं। 1 जून से 18 जुलाई तक 321.8 मिमी बारिश हुई, जबकि औसत 323.1 मिमी है।
हालांकि जिन दक्षिणी राज्यों से मानसून ने एंट्री ली, वहां बारिश का आंकड़ा सबसे कम है। यहां औसत से 22% कम बरसात हुई है।
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: हिमाचल प्रदेश, उत्तराखंड, पूर्वी राजस्थान, पश्चिमी राजस्थान, पश्चिमी मध्यप्रदेश, पूर्वी मध्य प्रदेश, कर्नाटक, तेलंगाना, छत्तीसगढ़, गोवा, केरल, आंध्रप्रदेश, ओडिशा।
इन राज्यों में हल्की बारिश होगी:  पंजाब, हरियाणा, दिल्ली, झारखंड, पूर्वी उत्तर प्रदेश, असम, मेघालय, तमिलनाडु, पांडुचेरी में बिजली चमकने के साथ हल्की बारिश हो सकती है।
मौसम से जुड़े अपडेट्स..
अलग-अलग राज्यों से मानसून की तस्वीरें...
अन्य राज्यों में मौसम का हाल...
MP में 50 से ज्यादा जिलों में तेज बारिश का अनुमान, भोपाल के बड़ा तालाब में बढ़ा पानी
लगातार हो रही बारिश के चलते भोपाल के बड़ा तालाब में पानी बढ़ रहा है। अभी इसका वाटर लेवल 1661.45 फीट तक है। आगर-मालवा में अति भारी बारिश का अलर्ट है। पढ़ें पूरी खबर...
बिहार के कटिहार के कई गांवों में घुसा बाढ़ का पानी; भागलपुर में उफान पर गंगा
नेपाल में हो रही बारिश के चलते बिहार की कई नदियां उफान पर हैं। पूर्णिया में महानंदा नदी का जलस्तर तेजी से बढ़ रहा है। 16 से ज्यादा घर कटाव के चलते नदी में समा गए हैं। कटिहार के कई गांवों में महानंदा नदी का पानी घुस चुका है। मौसम विभाग के अनुसार बुधवार को उत्तर पश्चिम के कुछ हिस्सों में हल्की बूंदाबांदी हो सकती है। पढ़ें पूरी खबर..
हरियाणा में बारिश का यलो अलर्ट, 557 गांवों में अभी भी बाढ़ जैसे हालात
मौसम विभाग ने सुबह 10 बजे तक गुहला, पिहोवा, अंबाला, सोनीपत, गन्नौर, समालखा, बापौली, घरौंडा, करनाल, गोहाना, इसराना, सफीदों, पानीपत, असंध , कैथल, निलोखेरी, थानेसर, शाहाबाद, नारायणगढ़ शामिल बारिश का अलर्ट जारी किया। फतेहाबाद में करीब 106 गांव बाढ़ की चपेट में आ गए हैं। पढ़ें पूरी खबर...
पंजाब में यलो अलर्ट, ब्यास-घग्गर ने मचाई तबाही, धुस्सी बांध टूटने से तरनतारन के कई गांव डूबे
पंजाब में 22 जुलाई तक मौसम विभाग ने बारिश का यलो अलर्ट जारी किया है। राज्य के कई हिस्सों में हल्की बारिश हो सकती है। पहाड़ों से आ रहे पानी को रोकने में बांध नाकाफी साबित हो रहे हैं। ब्यास नदी पर बने पौंग बांध से छोड़े गए पानी से अब निचले इलाके डूबने लगे हैं। धुस्सी बांध टूटने से तरनतारन के कई गांव डूब गए हैं। पढ़ें पूरी खबर...
हिमाचल में 6 दिन बारिश से राहत नहीं, 96 घंटे के लिए यलो अलर्ट
हिमाचल में आगामी छह दिन तक बारिश से राहत के आसार नहीं है। मौसम विज्ञान केंद्र शिमला ने प्रदेश के मैदानी और मध्यम ऊंचाई वाले इलाकों में आगामी 96 घंटे के लिए तेज बारिश का यलो अलर्ट जारी किया है। प्रदेश में पिछले सप्ताह की भारी बारिश के बाद 682 सड़कें 9 दिन से बंद पड़ी हैं। पढ़ें पूरी खबर...